Kamu bisa jelasin ke aku soal Kapal selam kelas Sjoormen dalam bahasa melayu?

Kapal selam kelas Sjoormen merupakan kapal selam eletrik disel.

Bot kelas `Sjoormen' (Naga Laut) memulakan perkhidmatan dengan Tentera laut DiRaja Sweden pada 1960-an. Rekabentuk badan tekanan tunggal dibahagikan pada dua ruang kedap air pada dua dek. Dengan rekabentuk ini (reka bentuk generasi baru pertama selepas reka bentuk Perang Dunia Kedua sedia ada) Kockums memperkenalkan sebilangan teknologi baru termasuk bentuk badan titisan air hidrodinamik yang baru, sistem pengendalian pengendali tunggal dan tatarajah kemudi-X yang membenarkan kapal selam melakukan gerakan mengelak dengan kelajuan amat tinggi. Dengan kapal bentuk titisan air (panjang:lebar kadar 8:1), sistem schnorkel dan kemudi-X dan dan ridip belakang dan ridip hadapan pada layar, dengan sistem kawalan baru, bot ini menawarkan keupayaan baru bagi pergerakan dan beroperasi dari kedudukan bawah air berbanding bot sebelumnya yang beroperasi di permukaan air dan hanya menyelam untuk menyerang.

Satu lagu ciri bot ini adalah automasi tinggi yang dimasukkan pada reka bentuk yang membolehkan krew dikurangkan pada 28. Bagaimanapun ia meningkatkan sesaran, akibat peningkatan peralatan yang diperlukan bagi automasi.

Bot ini dikuasai oleh empat enjin diesel Hedemora/Pielstick V12A (2,200 hp) dan motor eletrik ASEA (1,500 hp) memancu satu gandar dengan lima bilah bagi kelajuan menyelam melebihi 14 kt. Kuasa bagi motor eletrik dobekalkan oleh empat ruang seksyen bateri.